stanford-oval/wikipedia huggingface dataset:
זוראן ג'ינג'יץ'
חייו

ג'ינג'יץ' נולד בבוסנסקי סאמאק, יישוב על נהר הסאווה בצפון בוסניה. אביו, דרגומיר, היה פקיד בצבא היוגסלבי. אמו, מילה, הייתה דיילת. לג'ינג'יץ' הייתה אחות גדולה גורדנה. ג'ינג'יץ' שירת בצבא. ג'ינג'יץ' החל להתעניין בפוליטיקה כאשר היה סטודנט באוניברסיטת בלגרד.
כסוציאליסט תומך ברפורמות, ג'ינג'יץ' היה אסיר לכמה חודשים לאחר שניסה להקים ארגון סטודנטים לא קומוניסטי יחד עם סטודנטים מקרואטיה וסלובניה. כאשר שוחרר מהכלא המשיך את לימודיו בגרמניה תחת הפרופסור יורגן הברמאס בפרנקפורט. ב-1979 קיבל PhD בפילוסופיה מאוניברסיטת קונסטנץ. הוא דבר גרמנית בצורה מושלמת, ואנגלית ברמה בינונית.
ב-1989 שב ג'ינג'יץ' ליוגוסלביה כדי למלא תפקיד הוראה באוניברסיטת נובי סד, ויחד עם פורשים סרבים אחרים הקים את המפלגה הדמוקרטית. הוא היה ליושב ראש הוועד הפועל של המפלגה ב-1990, ונבחר לפרלמנט הסרבי באותה שנה. בעקבות קריסת הקואליציה קצרת החיים "זיידנו" (יחד) עם ווק דרשקוביץ' ווסנה פסיק, ג'ינג'יץ' נרשם כמועמד נפרד. לאחר סדרה מאסיבית של מחאות ציבוריות על זיופים בבחירות, ג'ינג'יץ' היה לראש העיר של בלגרד ב-1996, ראש העיר הלא קומוניסטי הראשון שהחזיק בתפקיד זה מאז מלחמת העולם השנייה.
ג'ינג'יץ לקח חלק מרכזי בהפלת משטרו של סלובודן מילושביץ' באוקטובר 2000, ואחריה הוביל את חזית "האופוזיציה הדמוקרטית הסרבית" לניצחון בבחירות לפרלמנט הסאבי. ב-25 בינואר 2001, נתמנה ג'ינג'יץ' לראש ממשלת סרביה. כראש ממשלה התקרב למערב ואף הסגיר את מילושביץ' לבית הדין הפלילי הבינלאומי ליוגוסלביה לשעבר שם עמד לדין על פשעי מלחמה.
ב-12 במרץ 2003, סמוך לאחד מבניני הממשלה בבלגרד, נורה ג'ינג'יץ' בחזהו ובבטנו על ידי צלף. הוא הוחש לבית החולים ונפטר על שולחן הניתוחים.
לאחר הרצח הודיעה ממשלת סרביה כי מאחורי הרצח עמד ארגון פשע בשם "כנופיית זמון" וכי הרצח היה ניסיון לעצור את המלחמה נגד הפשע המאורגן בסרביה.
ב-23 במאי 2007, אחרי משפט שנערך במשך 4 שנים, הורשעו ברצח 12 אנשים מהמאפיה הסרבית שרבים מהם היו בעברם ביחידה מיוחדת של המשטרה החשאית של מילושביץ שפעלו במבצעים מיוחדים בקרואטיה, בבוסניה וקוסובו וכנגד מתנגדיו של מילושביץ' בסרביה עצמה. שלושה מהם הורשעו שלא בפניהם.
זוראן ג'ינג'יץ' בתמונה משותפת עם שרת החוץ השוודית אנה לינד. לינד נרצחה חצי שנה לאחר הירצחו של ג'ינג'יץ'
ג'ולי והפנטומים

| --- | --- |

סמליל הסדרה
 מבוסס על:  Julie e os Fantasmas
 שחקנים:  מדיסון רייס צ'ארלי גילספי אוון ג'וינר ג'רמי שאדה ג'אדה מארי סשה מקרלסון סוואנה מאי 
 פסקול:  Julie and the Phantoms 
 ארץ מקור:  ארצות הברית 
 מספר עונות:  2 
 מספר פרקים:  9 
 הפקה
 הפצה:  נטפליקס 
 שידור
 רשת שידור:  נטפליקס 
 תקופת שידור מקורית:  10 בספטמבר 2020 – הווה 
 קישורים חיצוניים
 דף התוכנית ב-IMDb
 
ג׳ולי והפנטומים (באנגלית: Julie and the Phantoms) היא סדרת טלוויזיה קומדית ודרמה מוזיקלית שנוצרה על ידי דן קרוס ודייוויד הוג, אשר שוחררה באמצעות שירות הסטרימינג "נטפליקס" ב-10 בספטמבר 2020. הסדרה מבוססת על סדרת הטלוויזיה הברזילאית בשם "Julie e os Fantasmas (אנ')" שעלתה בדצמבר 2021. בנוסף, נודע כי הסדרה בוטלה לאחר עונה אחת.
צוות השחקנים והדמויות > שחקנים ראשיים

מדיסון רייס - ג'ולי מולינה, מוזיקאית בתיכון שנאבקת לעשות מוזיקה לאחר מות אמה אך מזמנת בטעות את רוחה של להקה שנפטרה משנת 1995. להקה זו עוזרת להחזיר את אהבתה למוזיקה ומקרבת אותה אל הלהקה.
צ'ארלי גילספי - לוק, זמר והגיטריסט הראשי של הלהקה בה היה לפני מותו. המוזיקה גם עוזרת לו להתקרב לאמו שעדיין בחיים.
אוון פטריק ג'וינר - אלכס, המתופף של הפנטומים.
ג'רמי שאדה - רג'י, נגן הבס של הפנטומים.
ג'אדה מארי - פלין, החברה הכי טובה של ג'ולי, שמאוד מבולבלת בכל העניין אבל עדיין אוהבת את חברתה ג'ולי.
סשה קרלסון - ניק, החבר של קארי, ומושא האהבה של ג'ולי לכל החיים, שלאט לאט היא מתחילה להתאהב בו בהמשך הסדרה.
סוואנה לי מאי - קארי, אויבתה של ג'ולי, וחברה לשעבר; הסולן של "Dirty Candy" ובתו של טרבור ווילסון מיליונר מפורסם והיה חוץ מקבוצת הבנים שהחבר'ה היו בה.
צוות השחקנים והדמויות > שחקנים משנים

צ'יין ג'קסון - קיילב קובינגטון, רוח רפאים מפורסמת בעלת מועדון הרוחות של הוליווד.
קרלוס פאנס - ריי מולינה, אבא של ג'ולי וקרלוס.
סוני בוסטמנטה - קרלוס מולינה, אחיה הצעיר של ג'ולי, שהופך לחשוד בלהקת הרפאים והופך לצייד רפאים.
אליסון אראיה - דודה ויקטוריה, דודתה של ג'ולי, וגיסתו של ריי.
מרסי טי האוס - גברת הריסון, המורה לתוכנית המוזיקה של ג'וליץ.
בובו סטיוארט - וילי, רוח רפאים שאוהבת את הסקייטבורד שלו, ומתאהב באלכס.
הפקה

ב-9 באפריל 2019, קני אורטגה חתם על הסכם כולל רב-שנתי עם "נטפליקס", כולל הפקת ג'ולי והפנטומים. בכיר אחד הבכירים הפיק את הסדרה לצד דן קרוס, דייוויד הוג, ג'ורג' סלינס וג'יימי איימריץ'. קרוס והוג משמשים גם בחברות הפקה המעורבות בסדרה היו אמורות להיות מורכבות מ-CrossOver Entertainment ו-Mixer Entertainment ב-26 באוגוסט 2020 שוחרר הטריילר רשמי והסדרה שוחררה ב-10 בספטמבר 2020. ב-18 בדצמבר 2021, נטפליקס ביטלה את הסדרה לאחר עונה אחת. ב-4 במרץ 2022, אורטגה אישר כי אין תוכנית הסדרה שתחזור ל"נטפליקס" או לכל מקום אחר לעת עתה.
הפקה > ליהוק

ב-21 ביולי 2020, ההכרזה על תאריך הבכורה של הסדרה, לוהק לסדרה מדיסון רייס, צ'ארלי גילספי, ג'רמי שאדה, אוון ג'וינר, ג'אדה מארי, סאצ'ה קרלסון וסוואנה לי מאי לתפקידים הראשיים בובו סטיוארט, צ'יין ג'קסון, קרלוס פאנס, וסוני בוסטמנטה לוהקו לתפקידים חוזרים.
מוזיקה

הפסקול יצא לאור ב-10 בספטמבר 2020, לצד עליית הסדרה.
הערות שוליים

↑  Pedersen, Erik (July 21, 2020).
"'Julie And The Phantoms': Cast, Premiere Date & Promo For Kenny Ortega's Netflix Musical Comedy". Deadline Hollywood. from the original on August 19, 2020. Retrieved August 19, 2020.
↑  Swift, Andy (December 18, 2021).
"Julie and the Phantoms Officially Cancelled at Netflix, EP Confirms". TVLine. from the original on December 18, 2021. Retrieved December 18, 2021.
↑  "Julie and the Phantoms: Season 1 (From the Netflix Original Series)". Amazon Music. September 10, 2020. from the original on September 12, 2020. Retrieved September 12, 2020.
1984 בספורט

| 0 | 1 | 2 | 3 |
| --- | --- | --- | --- |
|  |  | 1984  בספורט |  |
< · 1982 · 1983 — 1984 — 1985 · 1986 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > אולימפיאדת לוס אנג'לס (1984)

האולימפיאדה ה-23 נערכה מ־28 ביולי עד ה־12 באוגוסט.
14 מדינות מן הגוש המזרחי החליטו להחרים את אולימפיאדת לוס אנג'לס, בהן ברית המועצות, מזרח גרמניה וקובה, בעקבות החרם שהוטל בהנהגת ארצות הברית על אולימפיאדת מוסקבה (1980).
אולימפיאדה > אולימפיאדת לוס אנג'לס (1984) > המדינות שגרפו את מרב המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 |  ארצות הברית | 83 | 61 | 30 | 174 |
| 2 |  רומניה | 20 | 16 | 17 | 53 |
| 3 |  מערב גרמניה | 17 | 19 | 23 | 59 |
| 4 |  סין | 15 | 8 | 9 | 32 |
| 5 |  איטליה | 14 | 6 | 12 | 32 |
אולימפיאדה > אולימפיאדת סרייבו (1984)

אולימפיאדת החורף ה-14 נערכה מ-7 בפברואר עד 19 בפברואר. זו הפעם הראשונה בה התקיימו משחקי החורף האולימפיים בגוש המזרחי.
אולימפיאדה > אולימפיאדת סרייבו (1984) > המדינות שגרפו את מרב המדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | מזרח גרמניה גרמניה המזרחית | 9 | 9 | 6 | 24 |
| 2 | ברית המועצות ברית המועצות | 6 | 9 | 10 | 25 |
| 3 | ארצות הברית ארצות הברית | 4 | 4 | 0 | 8 |
| 4 | פינלנד פינלנד | 4 | 3 | 6 | 13 |
| 5 | שוודיה שוודיה | 4 | 2 | 2 | 8 |
אופניים

בג'ירו ד'איטליה ניצח פרנצ'סקו מוזר (איטליה איטליה)
בטור דה פראנס ניצח לורן פיניון בפעם השנייה (צרפת צרפת)
בוואלטה אספניה ניצח אריק קריטו (צרפת צרפת)
באליפות העולם באופני כביש ניצח קלוד קריקליון (בלגיה בלגיה)
אתלטיקה > אתלטיקה באולימפיאדת לוס אנג'לס (1984) > האתלטים המצטיינים במשחקים

ואלרי בריסקו-הוקס (ארצות הברית ארצות הברית) זכתה ב-3 מדליות זהב (ריצת 200 מטר, ריצת 400 מטר ובריצת שליחות 4x400 מטר)
קרל לואיס (ארצות הברית ארצות הברית) זכה ב-4 מדליות זהב (ריצת 100 מטר, ריצת 200 מטר, קפיצה לרוחק ובריצת שליחים 4x100 מטר)
ג'ודו

אליפות העולם בג'ודו לנשים נערכה בווינה שבאוסטריה. בלגיה זכתה ב-2 מדליות זהב, צרפת במדליית זהב (6 בסה"כ), עוד מספר מדינות זכו במדליית זהב אחד כל אחד.
החלקה על הקרח > הזוכים באליפות העולם בהחלקה על הקרח שנערכה באוטווה, שבקנדה

יחידות - קטרינה ויט (מזרח גרמניה מזרח גרמניה)
יחידים - סקוט המילטון (ארצות הברית ארצות הברית)
זוגות - ברברה אנדרהיל ופול מרטיני (קנדה קנדה)
ריקוד זוגות - ג'יין טורוויל וכריסטופר דין (בריטניה בריטניה)
טניס > המנצחות בתחרויות הגראנד סלאם

אליפות אוסטרליה הפתוחה - כריס אוורט (ארצות הברית ארצות הברית)
אליפות צרפת הפתוחה - מרטינה נברטילובה (ארצות הברית ארצות הברית)
אליפות וימבלדון - מרטינה נברטילובה (ארצות הברית ארצות הברית)
אליפות ארצות הברית הפתוחה - מרטינה נברטילובה (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - מאטס וילאנדר (שוודיה שוודיה)
אליפות צרפת הפתוחה - איוון לנדל (צ'כוסלובקיה צ'כוסלובקיה)
אליפות וימבלדון - ג'ון מקנרו (ארצות הברית ארצות הברית)
אליפות ארצות הברית הפתוחה - ג'ון מקנרו (ארצות הברית ארצות הברית)
טניס > גביע דייוויס

נבחרת שוודיה (שוודיה) זכתה בגביע לאחר ניצחון 1-4 על נבחרת ארצות הברית (ארצות הברית).
טניס > גביע הפדרציה

נבחרת צ'כוסלובקיה (צ'כוסלובקיה) זכתה בגביע לאחר ניצחון 1-2 על נבחרת אוסטרליה (אוסטרליה)
כדורגל > יורו

נבחרת צרפת בכדורגל זוכה בתואר, לאחר ניצחון על נבחרת ספרד בכדורגל 0-2.
כדורגל > הגביע הביניבשתי

אינדפנדיינטה (ארגנטינה ארגנטינה) זוכה בתואר לאחר ניצחון על ליברפול (אנגליה אנגליה) 1:0.
כדורגל > גביע אירופה לאלופות

ליברפול (אנגליה אנגליה) זכתה בגביע לאחר ניצחון בגמר על רומא (איטליה איטליה) בפנדלים.
כדורגל > גביע אירופה למחזיקות גביע

יובנטוס (איטליה איטליה) זוכה בגביע המחזיקות, לאחר ניצחון על פורטו (פורטוגל פורטוגל) בתוצאה 2-2 ו-4-3 בבעיטות עונשין.
כדורגל > גביע אופ"א

טוטנהאם הוטספר (אנגליה אנגליה) זוכה בגביע אופ"א, לאחר ניצחון על אנדרלכט (בלגיה בלגיה) 1-2 במפגש הכפול.
כדורגל > גביע ליברטדורס

אינדפנדיינטה (ארגנטינה ארגנטינה) זוכה בגביע ליברטדורס.
כדורגל > גביע CONCACAF לאלופות

ויולט (האיטי האיטי) זוכה בגביע.
כדורגל > פרסים אישיים > כדור הזהב

מישל פלטיני (צרפת צרפת) זכה בתואר בפעם השנייה ברציפות.
כדורגל > כדורגל לפי מדינות > איטליה

יובנטוס זוכה באליפות.
רומא זוכה בגביע.
כדורגל > כדורגל לפי מדינות > אנגליה

ליברפול זוכה באליפות בפעם ה-15.
אברטון זוכה בגביע ה-FA, לאחר ניצחון על ווטפורד בתוצאה 0-2.
כדורגל > כדורגל לפי מדינות > ארגנטינה

פרו קאריל אואסטה זוכה באליפות (נסיונל).
ארחנטינוס ג'וניורס זוכה באליפות (מטרופוליטנו).
כדורגל > כדורגל לפי מדינות > ברזיל

פלומיננסה זוכה באליפות.
כדורגל > כדורגל לפי מדינות > גרמניה

שטוטגרט זוכה באליפות בפעם השלישית.
באיירן מינכן זוכה בגביע בפעם השביעית.
כדורגל > כדורגל לפי מדינות > ישראל

מכבי חיפה זוכה באליפות.
הפועל לוד זוכה בגביע המדינה, לאחר ניצחון על הפועל באר שבע בתוצאה 2-3 בבעיטות עונשין.
מכבי חיפה זוכה בסופר קאפ הישראלי, לאחר ניצחון על הפועל לוד 1-4.
כדורגל > כדורגל לפי מדינות > ספרד

אתלטיק בילבאו זוכה באליפות.
אתלטיק בילבאו זוכה בגביע בפעם ה-24.
כדורסל > תחרויות בינלאומיות > אולימפיאדה

בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת ספרד 96-65.
כדורסל > תחרויות בינלאומיות > אליפות אמריקה בכדורסל

ברזיל (ברזיל) זכתה באליפות ואורוגוואי (אורוגוואי) זכתה במקום השני.
כדורסל > תחרויות בינלאומיות > הגביע הביניבשתי

וירטוס רומא (איטליה איטליה) זוכה בתואר בפעם הראשונה.
כדורסל > תחרויות בינלאומיות > גביע אירופה לאלופות

פלקנסטרו וירטוס רומא (איטליה איטליה) זכתה באליפות לאחר שניצחה בגמר את ברצלונה (ספרד ספרד).
כדורסל > תחרויות בינלאומיות > גביע אירופה למחזיקות גביע

ריאל מדריד (ספרד ספרד) זוכה בגביע ספורטה בפעם הראשונה, לאחר ניצחון על סימאק מילאנו (איטליה איטליה) בתוצאה 81-82.
כדורסל > תחרויות בינלאומיות > גביע קוראץ'

פו אורטז (צרפת צרפת) זוכה בגביע קוראץ', לאחר ניצחון על הכוכב האדום בלגרד (יוגוסלביה יוגוסלביה) 83-97.
כדורסל > כדורסל לפי מדינות > איטליה

גראנארולו בולוניה זוכה באליפות.
כדורסל > כדורסל לפי מדינות > ארצות הברית

בוסטון סלטיקס ניצחה ב-NBA (ראה עונת 1983/1984 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים - צסק"א מוסקבה זוכה בתואר.
כדורסל > כדורסל לפי מדינות > יוגוסלביה

הליגה היוגוסלבית בכדורסל - ציבונה זאגרב זוכה באליפות.
כדורסל > כדורסל לפי מדינות > ישראל

מכבי תל אביב זוכה באליפות בפעם ה-15 ברציפות, ו-25 בסך הכל, לאחר ניצחון 2:0 בסדרת הגמר.
מהפועל תל אביב זוכה בגביע המדינה בפעם השלישית, לאחר ניצחון על הפועל רמת גן בתוצאה 73-79.
כדורסל > כדורסל לפי מדינות > ספרד

ריאל מדריד זוכה באליפות.
סרגוסה זוכה בגביע לאחר ניצחון על ברצלונה בתוצאה 78-81.
מרוצי מכוניות

באליפות פורמולה 1 שכללה 16 מרוצים מנצח ניקי לאודה (אוסטריה) במכונית מתוצרת מקלרן-טאג.
פוטבול

בסופרבול ה-18 זכתה לוס אנג'לס ריידרס בניצחון 9-38 על וושינגטון רדסקינס.
שחייה > שחייה באולימפיאדת לוס אנג'לס (1984) > השחיינים המצטיינים במשחקים

ננסי הוגסהד (ארצות הברית ארצות הברית) זכתה ב-4 מדליות, מהן 3 זהב, כולל במשחה ל-100 מטר חופשי ומדליית כסף אחת
ראודי גיינס (ארצות הברית ארצות הברית) זכה ב-3 מדליות זהב, כולל במשחה ל-100 מטר חופשי
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 29 בינואר | 50 מטר חופשי | דארה טורס | ארצות הברית ארצות הברית | מיסיון וייחו, ארצות הברית | 25.61 שניות |
| 23 במאי | 200 מטר חופשי | קריסטין אוטו | גרמניה המזרחית גרמניה המזרחית | מגדבורג, גרמניה המזרחית | 25.61 שניות |
| 21 באוגוסט | 4x100 מטר חופשי שליחות | נבחרת | גרמניה המזרחית גרמניה המזרחית | מוסקבה, ברית המועצות | 3:42.41 דקות |
| 23 באוגוסט | 100 מטר חזה | סילביה גראש | גרמניה המזרחית גרמניה המזרחית | מוסקבה, ברית המועצות | 1:08.29 דקות |
| 24 באוגוסט | 100 מטר גב | אינה קלבר | גרמניה המזרחית גרמניה המזרחית | מוסקבה, ברית המועצות | 1:00.59 דקות |
| 24 באוגוסט | 4x100 מטר מעורב שליחות | נבחרת | גרמניה המזרחית גרמניה המזרחית | מוסקבה, ברית המועצות | 4:03.69 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 23 במאי | 400 מטר מעורב אישי | ינס-פטר ברנדט | גרמניה המזרחית גרמניה המזרחית | מגדבורג, גרמניה המזרחית | 4:19.61 דקות |
| 8 ביוני | 200 מטר חופשי | מיכאל גרוס | גרמניה המערבית גרמניה המערבית | מינכן, גרמניה המערבית | 1:47.55 דקות |
| 17 ביוני | 200 מטר חזה | ויקטור דייוויס | קנדה קנדה | אטוביקוק, קנדה | 2:14.58 דקות |
| 17 ביוני | 400 מטר מעורב אישי | אלכס באומן | קנדה קנדה | אטוביקוק, קנדה | 4:17.53 דקות |
| 25 ביוני | 100 מטר חזה | ג'ון מופט | ארצות הברית ארצות הברית | אינדיאנפוליס, ארצות הברית | 1:02.13 דקות |
| 26 ביוני | 100 מטר פרפר | פאבלו מוראלס | ארצות הברית ארצות הברית | אינדיאנפוליס, ארצות הברית | 53.38 שניות |
| 27 ביוני | 200 מטר גב | ריק קארי | ארצות הברית ארצות הברית | אינדיאנפוליס, ארצות הברית | 1:58.86 דקות |
| 29 ביולי | 200 מטר חופשי | מיכאל גרוס | גרמניה המערבית גרמניה המערבית | לוס אנג'לס, ארצות הברית | 1:47.44 דקות |
| 29 ביולי | 100 מטר חזה | סטיב לנדקוויסט | ארצות הברית ארצות הברית | אולימפיאדת לוס אנג'לס, ארצות הברית | 1:01.65 דקות |
| 30 ביולי | 400 מטר מעורב אישי | אלכס באומן | קנדה קנדה | אולימפיאדת לוס אנג'לס, ארצות הברית | 4:17.41 דקות |
| 30 ביולי | 4x200 מטר חופשי שליחים | נבחרת | ארצות הברית ארצות הברית | אולימפיאדת לוס אנג'לס, ארצות הברית | 7:15.69 דקות |
| 30 ביולי | 100 מטר פרפר | מיכאל גרוס | גרמניה המערבית גרמניה המערבית | אולימפיאדת לוס אנג'לס, ארצות הברית | 53.08 שניות |
| 2 באוגוסט | 4x100 מטר חופשי שליחים | נבחרת | ארצות הברית ארצות הברית | אולימפיאדת לוס אנג'לס, ארצות הברית | 3:19.03 דקות |
| 2 באוגוסט | 200 מטר חזה | ויקטור דייוויס | קנדה קנדה | אולימפיאדת לוס אנג'לס, ארצות הברית | 2:13.34 דקות |
| 3 באוגוסט | 200 מטר פרפר | ג'ון סיבן | ארצות הברית ארצות הברית | אולימפיאדת לוס אנג'לס, ארצות הברית | 1:57.04 דקות |
| 4 באוגוסט | 4x100 מטר מעורב שליחים | נבחרת | ארצות הברית ארצות הברית | אולימפיאדת לוס אנג'לס, ארצות הברית | 3:39.30 דקות |
| 4 באוגוסט | 200 מטר מעורב אישי | אלכס באומן | קנדה קנדה | אולימפיאדת לוס אנג'לס, ארצות הברית | 2:01.42 דקות |
| 21 באוגוסט | 200 מטר גב | סרגיי זבולוטנוב | ברית המועצות ברית המועצות | - | 1:58.41 דקות |
ברונו אפיץ

| --- | --- |
ברונו אפיץ (מימין) עם השחקן הרברט קפר (באמצע) והבמאי פרנק בייר באולפני DEFA בבאבלסברג ב-16 באוגוסט 1962 בעת הפקת הסרט "עירום בין זאבים" לפי ספרו של אפיץ
ברונו אפיץ (מימין) עם השחקן הרברט קפר (באמצע) והבמאי פרנק בייר באולפני DEFA בבאבלסברג ב-16 באוגוסט 1962 בעת הפקת הסרט "עירום בין זאבים" לפי ספרו של אפיץ
 לידה:  28 באפריל 1900 לייפציג, ממלכת סקסוניה, הקיסרות הגרמנית 
 פטירה:  7 באפריל 1979 (בגיל 78) ברלין המזרחית, גרמניה המזרחית 
 מדינה:  הקיסרות הגרמנית, גרמניה המזרחית 
 מקום קבורה:  בית הקברות המרכזי פרידריכספלדה 
 שפות היצירה:  גרמנית 
 פרסים והוקרה:  אזרחות כבוד של לייפציג (7 במאי 1975)  הפרס הלאומי של מזרח גרמניה  מסדר קרל מרקס 
 
ברונו אפיץ (בגרמנית: Bruno Apitz;‏ 28 באפריל 1900 - 7 באפריל 1979) היה סופר, מחזאי ותסריטאי גרמני, ניצול מחנה הריכוז בוכנוואלד. אחרי מלחמת העולם השנייה חי ופעל בגרמניה המזרחית. נודע בעיקר בזכות רב-המכר שפרסם ב-1958, "עירום בין זאבים".
קורות חייו > נעורים

אפיץ נולד ב-1900 בעיר לייפציג, אז בממלכת סקסוניה שבקיסרות הגרמנית, כילד השנים-העשר של דפס תבניות ושל כובסת. הוא למד בבית הספר עד גיל ארבע-עשרה, כשנכנס כשוליה אצל נפח עקב דלות משפחתו. עבד גם כנער שליחויות ובשוק. בימי מלחמת העולם הראשונה נעשה קומוניסט. באוגוסט 1917, בעקבות נאום שנשא הנער בפני פועלים שובתים במפעל לתחמושת, נידון לתשעה-עשר חודשי מאסר.. בכלא כתב את שיריו הראשונים.
ב-1919 הצטרף לברית הנוער הקומוניסטי הגרמני, והחל מ-1927 היה חבר במפלגה הקומוניסטית של גרמניה. לקח חלק במהפכת נובמבר ב-1918 ובהתנגדות לפוטש של קאפ ב-1920.
באותה תקופה התחיל לפרסם את שיריו הראשונים, וסיפורים קצרים על גבי דפי העיתונות הקומוניסטית. ב-1924 כתב את מחזהו הראשון Der Mensch im Nacken, ועבד כשחקן תיאטרון בלייפציג. ב-1926 למד משחק בתיאטרון העיר הישן. בהמשך עבד כשחקן גם בהמבורג. במקביל פעל במחלקת התעמולה של המפלגה הקומוניסטית.
קורות חייו > פעילותו הפוליטית והספרותית

בין 1928 ל-1930 עבד אפיץ כמנהל ההוצאה לאור הקומוניסטית המרכזית "Rote Hilfe" ("סעד אדום") וכעורך העיתון "Tribüne". בשלוש השנים הבאות היה חבר ב"איחוד הסופרים הפרולטרים-המהפכנים" ויושב ראש השלוחה בלייפציג. במאי 1933, אחרי עליית הנאצים לשלטון, נעצר ונכלא למשך שלושה חדשים בכלא קולדיץ ובמחנה הריכוז זקסנבורג. חזר לפעול במחתרת הקומוניסטית, ובאוקטובר 1934 נשלח שוב למאסר בכלא וולדהיים בסקסוניה באשמת "קשירת קשר לבגידה חמורה". ב-1937 נעצר שוב בגין חברות במפלגה הקומוניסטית, ומאותה עת ועד סוף המלחמה שהה במחנה הריכוז בוכנוואלד שעל יד ויימאר, כאסיר מס' 2417. בתחילה היה פסל, ובהמשך הועבר למחלקה הפתולוגית. שהותו בבוכנוואלד שימשה השראה לרומן המפורסם ביותר שלו, "עירום בין זאבים".
אחרי השחרור היה אפיץ עורך העיתון "לייפציגר פולקסצייטונג", ומנהל אדמיניסטרטיבי של התיאטרון הממלכתי בעיר, ויושב ראש האיגוד העירוני לאמנות ולספרות. ב-1946 התיישב בברלין המזרחית, בה עבד בחברת הסרטים של גרמניה המזרחית DEFA (מ-1952 כדרמטורג) וכמחבר תסכיתים ברדיו. נמנה עם מייסדי מפלגת האיחוד הסוציאליסטי של גרמניה, שהפכה תחת הכיבוש הסובייטי למפלגה השלטת בגרמניה המזרחית שקיבלה עצמאות ב-1949. בשנות ה-1950 המוקדמות עבד אפיץ כמורה דרך במחנה בוכנוואלד. החל מ-1955 עבד כסופר עצמאי. אפיץ היה חבר במועדון ה-PEN וחבר באקדמיה לאמנויות בגרמניה המזרחית.
קורות חייו > "עירום בין זאבים"

ב-1958 פרסם אפיץ את הרומן "עירום בין זאבים", שזכה להכרה עולמית ותורגם למעל שלושים שפות. הספר מספר את סיפורם של כמה אסירים קומוניסטים במחנה בוכנוואלד שסיכנו את חייהם כדי להסתיר ילד יהודי קטן. מאוחר יותר נודע שדובר בילד בשם סטפן יז'י צווייג, יליד קרקוב, שהיה לימים סופר וצלם. בעוד שהספר היה מבוסס במידת-מה על סיפור אמיתי, הוא היה מוטה בכבדות ותעמולתי. היצירה נועדה לשרת את עניינם של האסירים הקומוניסטים בבוכנוואלד, שביקשו ליצור רושם של מחתרת חזקה ונחושה ששחררה בעצמה את המחנה במרד מזוין (פרט זה היה בדיוני לחלוטין), ולהסתיר את שיתוף הפעולה הענף שלהם עם האס אס ואת הדיכוי והאלימות שהפעילו כלפי קבוצות יריבות, בייחוד הסוציאל-דמוקרטים. עוד פרט שהוצנע היה שנער סינטי בשם וילי בלום נשלח בטרנספורט לאושוויץ במקום הילד
ב-1965 נשא אפיץ את מרליס קיקהפר. לזוג נולדה בת, סבינה. הוא נפטר בברלין המזרחית באפריל 1979, והובא לקבורה בבית הקברות המרכזי פרידריכספלדה.
הוקרה

1958 - הפרס הלאומי של הרפובליקה הדמוקרטית הגרמנית - עבור הרומן "עירום בין זאבים"
1961 - חבר באקדמיה לאמנויות של גרמניה המזרחית
1961 - יקיר העיר ויימאר
1963 - הפרס הלאומי של הרפובליקה הדמוקרטית הגרמנית עבור השתתפותו בהפקת הסרט "עירום בין זאבים"
1965 - עיטור הזהב של מסדר ההצטיינות של המולדת (מזרח גרמניה)
1966- מדליית אריך-ויינר
1975 - יקיר העיר לייפציג
ספרים

Der Mensch im Nacken, 1924 (האדם בעירום), מחזה
קיץ 1945 - השתתף עם אחרים בעריכת הספר "Das war Buchenwald" (זה היה בוכנוואלד)
Nackt unter Wölfen, 1958 (עירום בין זאבים), רומן
Esther, 1959 (אסתר), רומן, (נכתב בעת היותו אסיר בבוכנוואלד)
Der Regenbogen, 1976 (קשת וענן), רומן על סביבת הפועלים לפני המהפכה הגרמנית ב-1918
Schwelbrand. Autobiografischer Roman, Berlin 1984 (אש מבעבעת)
רומן אוטוביוגרפי
בתרגום לעברית

עירום בין זאבים - בתרגומו של יפתח הלרמן-כרמל, פורסם בהוצאת ידיעיות, פן, פברואר 2014
דמותו ויצירתו של אפיץ במדיה האומנותית > קולנוע

1960 - לפי ספרו "עירום בין זאבים" הופק בגרמניה המזרחית סרט טלוויזיה וב-1963 סרט קולנוע בבימויו של פרנק בייר
1962 - סרט הטלוויזיה "אסתר"
2015 - סרט טלוויזיה חדש לפי הספר "עירום בין זאבים" הופק בגרמניה בבימויו של פיליפ קדלבך
ציטוטים

לכל מחבר הנושאים שלו. שלי הוא האנטי-פשיזם, לתת לו ביטוי ספרותי הוא משהו שבעיניי היא אחת המשימות העכשוויות החשובות ביותר של ספרותנו הסוציאליסטית
לקריאה נוספת

, Christoph Wetzel,Valentin Wetzel Lexikon der Autoren und Werke, Klett, Geschichte der deutschen Literatur, Leipzig 2008 עמ' 6
הערות שוליים

1 2 3 4 5 6  2014 M.Wichmann
1 2 3 4 5 6 7  אתר הזיכרון בוכנוואלד
↑  Nevin, Bill. The Genesis and Impact of Naked among Wolves 2007. הערת שוליים 30, עמ' 117
↑  mystery boy who survived buchenwald The Guardian 18 march 2012https://www.h-net.org/reviews/showrev.php?id=13610
↑  [: http://www.h-net.org/reviews/showrev.php?id=13610
 1949-90 id=13610 Allie Titchenor The Rescue Stories of Stefan Zweig
 H-Net review of Bill Niven The Buchenwald Child: Truth, Fiction and Propaganda. New York: Camden House, 2007]
↑  באתר עברית
| --- | --- |
בקרת זהויות :  NLI: 987007257704205171  PLWABN: 9810656539605606  BIBSYS: 90056076  BNC: 000438011  BnF: cb12586016s (data)  CiNii: DA05857533  GND: 118829637  ICCU: SBLV239988  ISNI: 0000 0001 0796 3350  LCCN: n86846798  LNB: 000122522  NDL: 00431616  NKC: jn20000600322  NLA: 35688545  NSK: 000389727  NTA: 071729437  RERO: 02-A002933967  SELIBR: 389274  SNAC: w680774n  SUDOC: 069864241  Trove: 1043381  VIAF: 129620   WorldCat (עם VIAF): 129620 
קברו של ברונו אפיץ בבית הקברות פרידריכספלדה
מתן חודורוב

| --- | --- |

חודורוב ב-2023
 לידה:  10 ביוני 1985 (בן 39) ישראל 
 מדינה:  ישראל ישראל
 השכלה:  תלמה ילין 
 תקופת הפעילות:  מ-2003
 מעסיק:  חדשות 13
 תחום סיקור:  כלכלה
 קישורים חיצוניים
 פייסבוק:  107880425956459
 טוויטר (X):  MatanHodorov
 
מתן חודורוב (נולד ב-10 ביוני 1985) הוא פרשן כלכלי ויו"ר ועד עובדי חדשות 13 בערוץ 13.
ביוגרפיה

חדורוב גדל בתל אביב כבן בכור במשפחה בת שני ילדים, לאם, מורה בחינוך מיוחד, ולאב, מורה לאנגלית ולמתמטיקה בבית ספר אקסטרני.
בשנת 1992, כילד בן שבע, הופיע עם עוד תלמידים, במסגרת הלימודים בבית הספר לאומנויות, במופע מיוחד משירי היוצרת נעמי שמר ובהשתתפותה, לכבוד ראש השנה התשנ"ג. המופע, בו שר חודורוב קטע סולו, שודר בערוץ ראשון. שנה אחר כך, הוא השתתף בקלטת הווידאו של צבי שיסל "כמו גדולים 2". את שנות התיכון עשה ב"תלמה ילין" והוא בוגר אוניברסיטת תל אביב במשפטים.
את דרכו העיתונאית החל ככתב לענייני תחבורה, עם גיוסו לגלי צה"ל בשנת 2003. במרוצת השנים סיקר עבור התחנה הצבאית גם את תחומי התעשייה והמסחר, ההסתדרות ושוק ההון.
בשנת 2005 מונה חודורוב לכתב הכלכלי הבכיר של גל"צ, לאחר עזיבתה של נועה קולפ לערוץ 10. בשנת 2006 החל לערוך אחת לשבוע את חדשות הבוקר בגלי צה"ל.
עד לשנת 2008 הוא ערך אחת לשבוע את יומן הבוקר של התחנה הצבאית "בוקר טוב ישראל". חודורוב הגיש בגל"צ, כמחליף קבוע, רצועות שידור שונות ובהן "התוכנית הכלכלית" (בשעה 19:00); "יוצאים לאור" (בשעה 6:00); "24 היום שהיה" (ב-23:00) ו"מחשבות בע"מ" (שישי ב-8:00) יחד עם איתן ליפשיץ.
בשנים 2008–2009 שימש לסירוגין פרשן כלכלי בתוכניות הבוקר "יום חדש" (קשת) ו"העולם הבוקר" (רשת) בערוץ 2.
בדצמבר 2009 עזב את גל"צ והתמנה לתפקיד הכתב הכלכלי בחדשות עשר, שוב כמחליפה של נועה קולפ. במסגרת זאת, הוא מכין כתבות למהדורה החדשות המרכזית ומשמש פרשן במהדורה וביתר תוכניות "חדשות 13".
נוסף על תפקידו המקצועי בערוץ, שימש חודורוב משנת 2012 כיושב ראש ועד העובדים של ערוץ 10. במסגרת זו היה ממובילי המאבק הציבורי למניעת סגירתו של הערוץ, וחתם עם דירקטוריון החברה על הסכם הבראה הכולל הפחתה זמנית בשכר תמורת פתיחת קרנות השתלמות לכל העובדים.
לאחר מיזוג רשת וערוץ עשר, נבחר חודורוב לשמש כיושב ראש הוועד של עובדי חדשות 13.